82. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 2412/Φ.951/360/431347 της 17 Ιαν./10 Φεβρ. 1984 (ΦΕΚ Β΄ 74) Βοήθημα Οικογενειακής ή Επαγγελματικής Αυτοτέλειας για τα παιδιά των μετόχων και Μερισματούχων του Μ.Τ.Σ. Έχοντας υπόψη τις διατάξεις: α)Του άρθρ. 64 του Νόμ. 1329/83. β)Τη σχετική απόφαση του ΔΣ του ΜΤΣ που διατυπώθηκε στο υπ’ αριθ. 21/6.7.83 πρακτικό συνεδριάσεως αυτού. γ)Τη Φ.072.2/18/Β 3230/Σ. 2945/7.7.82 Απόφαση ΥΕΘΑ για ανάθεση αρμοδιοτήτων στον ΥΦΕΘΑ (Π. Ζακολίκο). δ)Την αριθ. 0548/382/19.9.83 Κοινή Απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών» (ΦΕΚ 548/83/ΤΒ), αποφασίζουμε: Άρθρ.1.-1.Στα παιδιά των Μετόχων και Μερισματούχων του ΜΤΣ τα γεννηθέντα από τη δημοσίευση του Νόμ. 1329/83 και μετά, τα δικαιούμενα μέρισμα από το Ταμείο κατά τις ισχύουσες κάθε φορά διατάξεις της περί ΜΤΣ Νομοθεσίας, καταβάλλεται βοήθημα επαγγελματικής ή οικογενειακής αυτοτέλειας. 2.Όπου στην παρούσα απόφαση αναφέρεται ο όρος «βοήθημα» νοείται το βοήθημα επαγγελματικής ή οικογενειακής αυτοτέλειας και όπου ο όρος «Ταμείο» νοείται το Μετοχικό Ταμείο Στρατού. Άρθρ.2.-1.Το ύψος του βοηθήματος είναι ίσο με το γινόμενο των 60 αρτίων (1000/1000) μηνιαίων μερισμάτων του βαθμού που κατά τις κείμενες διατάξεις του Ταμείου δικαιούται μέρισμα ο μέτοχος ή μερισματούχος επί τόσα 25/25 όσα τα χρόνια ασφάλισης του παιδιού κατά το χρόνο της υποβολής της σχετικής αίτησης. Το ποσό αυτό σε καμιά περίπτωση δεν μπορεί να είναι μεγαλύτερο από το ποσό των 60 μηνιαίων καταβαλλομένων μερισμάτων. 2.Μετά την καταβολή του βοηθήματος στο δικαιούχο παιδί ουδεμία αξίωση καταβολής συμπληρωματικού ποσού είναι δυνατή σε περίπτωση αναδρομικής εκ των υστέρων προαγωγής του μετόχου ή αύξησης του μερίσματος από οποιαδήποτε αιτία. Άρθρ.3.-1.Το βοήθημα αυτό καταβάλλεται με τις κατωτέρω προϋποθέσεις: α)Με την τέλεση γάμου. β)Από την ενηλικίωση του παιδιού και μέχρι συμπληρώσεως του 30ου έτους της ηλικίας του. 2.Το δικαίωμα της καταβολής του βοηθήματος ασκείται κατόπιν αιτήσεως στο Ταμείο του δικαιούχου παιδιού. Η ημερομηνία υποβολής της αίτησης, που σε καμιά περίπτωση δεν ανακαλείται, λαμβάνεται ως χρόνος συμπληρώσεως των προϋποθέσεων καταβολής του. 36.Σ.α.80-81 Μετοχικό Ταμείο Στρατού Μετοχικό Ταμείο Στρατού 36.Σ.α.82 3.Κατ’ εξαίρεση βοήθημα οικογενειακής ή επαγγελματικής αυτοτέλειας χορηγείται στα ασφαλισμένα παιδιά κατόπιν αιτήσεώς τους, πριν τη συμπλήρωση των προϋποθέσεων καταβολής του, σε περίπτωση που έπαυσε οριστικά η καταβολή αποδοχών ή μερίσματος. Άρθρ.4.-1.Για την καταβολή του βοηθήματος γίνεται υποχρεωτικά μηνιαία κράτηση υπέρ του Ταμείου σε ποσοστό 2% για κάθε παιδί επί των αποδοχών των Μετόχων και των Αξιωματικών Πολεμικής Διαθεσιμότητας που υπολογίζονται οι πάγιες κρατήσεις σύμφωνα με τις κείμενες διατάξεις και σε ποσοστό 5% για κάθε παιδί επί του ακαθαρίστου μηνιαίου μερίσματος των Μερισματούχων. 2.Η κράτηση αυτή αρχίζει από την πρώτη του επόμενου μήνα γέννησης του παιδιού και τελειώνει στο τέλος του μήνα που συμπληρώνονται οι προϋποθέσεις για την καταβολή του βοηθήματος. 3.Κρατήσεις που δεν έγιναν για οποιαδήποτε αιτία καταβάλλονται ή παρακρατούνται από το ποσό του βοηθήματος υπολογιζόμενες κατά τα οριζόμενα στην παρ. 1, στο ύψος των αποδοχών και του μερίσματος που ισχύουν κατά το χρόνο καταβολής τους. 4.Οι κρατήσεις ασφαλισμένων παιδιών σε περίπτωση θανάτου τους, επιστρέφονται στους γονείς Μετόχους ή Μερισματούχους. Η επιστροφή γίνεται στους δικαιούχους άτοκα και για τον υπολογισμό των κρατήσεων που επιστρέφονται λαμβάνεται σαν βάση η τελευταία κράτηση που αποδόθηκε πολλαπλασιαζομένη επί του αριθμού των μηνών που διενεργήθηκαν αυτές. 5.Στην περίπτωση που οι δύο γονείς των παιδιών είναι μέτοχοι ή μερισματούχοι του Ταμείου ασφαλίζονται από τον ένα γονέα κατόπιν κοινής δήλωσής τους στο Ταμείο. Άρθρ.5.-Το βοήθημα αυτό σε ουδεμία κράτηση υπόκειται λόγω χρεών απέναντι στο Ταμείο, πλην της περιπτώσεως κατά την οποία δεν απομένει άλλο μέλος οικογενείας διάδοχο του μερίσματος οπότε ολόκληρο το υπόλοιπο χρέος από οποιαδήποτε αιτία παρακρατείται από το ποσό του δικαιουμένου βοηθήματος. Άρθρ.6.-1.Το δικαίωμα για το ανωτέρω βοήθημα παραγράφεται μετά την παρέλευση 5 ετών από τη συμπλήρωση του 30ού έτους της ηλικίας του παιδιού. 2.Στην περίπτωση της αναγκαστικής διακοπής της ασφάλισης που προβλέπεται στην παρ. 3 του άρθρ. 3 το δικαίωμα για το βοήθημα παραγράφεται με την παρέλευση 5 ετών από την ημερομηνία της οριστικής παύσης της καταβολής των αποδοχών ή μερίσματος. (Μεταβατική διάταξη) Άρθρ.7.-1.Για τα κορίτσια των Μετόχων και Μερισματούχων τα γεννηθέντα πριν τη δημοσίευση του Νόμ. 1329/83 καταβάλλεται βάσει των προϊσχυουσών διατάξεων βοήθημα οικογενειακής αυτοτέλειας. (Μετά τη σελ. 1522,14(α) Σελ. 1522,15 Τεύχος Ζ62-Σελ. 133 Άρθρ.8.-1.Η ισχύς της παρούσης αποφάσεως ανατρέχει από την 18.2.83 ημερομηνία δημοσιεύσεως του Νόμ. 1329/83. 